INICIJATIVA

Za ravnopravno učešće žena u odlučivanju

Akademija ženskog liderstva (AŽL) poziva političke stranke, koalicije i grupe građana koje učestvuju na republičkim, pokrajinskim i lokalnim izborima u Srbiji 2016. godine da poštuju principe rodne ravnopravnosti i da, nakon izbora, prilikom formiranja institucija, izaberu najmanje 30 odsto žena na funkcije u izvršnoj vlasti: u Vladi Republike Srbije, Pokrajinskoj vladi, gradskim i opštinskim većima i na mestima gradonačelnika i predsednika opština.

Iako je Srbija postigla napredak u pogledu učešću i zastupljenosti žena u javnom i političkom životu, pre svega u Narodnoj skupštini i skupštinama opština i gradova, situacija je daleko od potrebne.

Danas u Vladi Republike Srbije ima četiri žene (21%), u Pokrajinskoj vladi samo dve (16,2%), a manje od 5% lokalnih samouprava za gradonačelnicu ili predsednicu opštine ima ženu. U opštinskim i gradskim većima ima samo 16% žena, a u 23 opštine/grada nema nijedne žene u opštinskom/gradskom veću.

Srbija je zemlja u kojoj muškarci i žene nisu ravnopravni i u kojoj su su žene izložene diskriminaciji i nasilju: od 10 nepismenih ljudi, osam su žene. Tek svaka treća odrasla žena je zaposlena. Više od 1/3 žena imalo je iskustvo nasilja u poslednjih godinu dana. Za posao istih karakteristika, žene su 11 odsto manje plaćene.

Neravnopravnost u našem društvu se ne može otkloniti bez većeg učešća žena u odlučivanju.

Zato, Akademija ženskog liderstva, u ime više od 300 polaznica, alumnistkinja, saradnica i saradnika upućuje INICIJATIVU rukovodstavima političkih stranaka, koalicija i grupa građana da se obavežu da će se nakon izbora za pozicije u izvršnoj vlasti voditi načelom rodne ravnopravnosti.

**Ono što je dobro za žene, dobro je i za društvo!**

INICIJATIVA

Za ravnopravno učešće žena u odlučivanju

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime) (funkcija)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(stranka)

Obavezujem se da će stranka/koalicija/grupa građana koju predvodim poštovati princnipe rodne ravnopravnosti i jednakih mogućnosti u svim segmentima svog političkog delovanja.

Posebno, da će nakon izbora 2016. godine, prilikom formiranja institucija, najmanje 30% žena iz svojih redova delegirati na funkcije u izvršnoj vlasti.

U\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(mesto i datum) (potpis)

**Ono što je dobro za žene, dobro je i za društvo!**